hu hu hu hu hu hu es hu hu hu hu hu hu hu hu hu hu hu hu es hu hu hu hu hu hu hu hu hu es id en en hu es id en en hu de hu hu hu en en hu hu hu hu hu hu hu hu hu en hu hu hu es hu hu hu de hu de hu de hu hu hu hu hu hu en en hu hu hu hu hu hu hu hu hu hu hu hu hu en hu hu hu hu hu en hu en hu hu hu
Csillogó téli mesevilág a Mátra
Még nincs hó,  de minden gyönyörű hófehér és csillogó. Zúzmara ül a fákon és ropog a fagyos falevél a csizmám talpa alatt. Sétáltam az erdőben és közben gyönyörködtem a tájban, csodaszép téli mesevilág, amit a Mátra nyújt.
Amióta Budapestről a Felső-Mátrába költöztünk, újra találkozom az évszakok szépségeivel. Ahogy még régen a tankönyvekben tanultuk, ősszel csodálatos színekben pompázik az erdő, télen pedig esik a hó vagy minden mesés hófehér. Nekem előbbi, kisfiamnak utóbbi a kedvenc évszaka, férjem pedig azt választja, amikor a természet újra éled a téli álomból, amikor folyamatosan látjuk a növekedést, a zöldülést.
Idén már nagyon vártam a telet. Nagyon szeretném, hogy essen a hó, imádom azt a különleges puha csendet, ami olyankor körbevesz, az annyira varázslatos. Ma egy pillanatig azt hittem, hogy elkezdett havazni, és pörögtem-forogtam az erdőben, ebben a téli mesevilágban, de csak a zúzmara hullott a fejemre. Azért élveztem a sétát az erdőben és fotóztam párat, amíg bírtam, aztán muszáj volt a zsebembe dugni a szinté jéggé fagyott kezem.
Mit ad nekem a tél?
A téli mesevilág a Mátrában csodás, de amit még imádok ebben az évszakban, hogy rengeteg olyan dolgot ad, hogy úgy érzem visszarepülök az időben.
Szánkózok a meredek utcákon. Hógolyózunk, hóembert építünk. Hosszú percekig nézem reggelente a cinegéket, akik jönnek eszegetni a magvakat és mosolygok a mókuson, aki nem foglalkozik velük és jó sokáig ül a madáretetőben és lakmározik jóízűen.
Éneklem a Mikulásos meg Hóemberes dalokat, mézeskalács meg fahéj- és narancsillat száll. Eszembe jut, amikor elcsentük nagyszüleim karácsonyfája alól a déli gyümölcsöket meg a vajkaramellás szaloncukrot. Télen a legjobb bekuckózni a takaró alá és meséket nézni, közben popcornt eszünk, elővesszük a Gazdálkodj okosant vagy egy másik társast, a játék szünetében pedig meleg, mézes teát iszunk és pillecukrot falatozunk.
Nem hagyom ki a sétát a hidegben, ez a téli mesevilág számomra megéri, hogy szétfagynak a kezeim, mert mindenképp meg kell örökíteni egy századik fotón, hogy milyen gyönyörű minden.
Aztán jó levenni a kabátot, lerúgni a csizmát és piros arccal, csillogó szemmel, kellemesen elfáradva belépni újra a meleg szobába. A didergés hamar megszűnik, amikor nekidőlök a forró cserépkályhának. Aztán már a kezemben egy bögre forró csokit szorongatva, megint csak bámulok ki az ablakon, mert olyan nagyon szép, annyira szeretem ezt a varázslatos, mesés tájat.
Szeretek a Mátrában élni, szeretem a téli mesevilágot, amit kapok és hogy újra gyerek lehetek.
Te mit szeretsz a télben?
Mosolygós napot, kedves Olvasó!
Véleményed bátran oszd meg velem, örülök, ha írsz nekem!
Kövess Facebookon és Instagramon is!
- DeakEmberAgnes 0 hozzászólás
Ezeket is érdemes megnézni
Itt az ősz, töltődj fel az év utolsó, legszebb mosolyából!
Lehetséges, hogy az életünk minden nap egy nyaralás? Igen!
A vadkamera medvecsaládot rögzített a Mátrában
Leave a Reply Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
A nevem, e-mail-címem, és weboldalcímem mentése a böngészőben a következő hozzászólásomhoz.
„Fordítsd az arcodat a nap felé és minden árnyék mögéd kerül”
Üdv a blogomon! Ági
TÖBBET A BLOGRÓL ÉS RÓLAM
Kövess Facebookon és Instagramon is!
Fantasztikus élményprogramok a Mátrában!
Keresd a MÁTRA MÁNIA-t!
Itt is megtalálod az írásaimat:
A Csak Csináld - Magadért oldalon közzétett szövegek teljes egészében Deák-Ember Ágnes munkái és tulajdona.
Minden megosztás szigorúan csak változtatások nélkül lehetséges, kizárólag az én írásos engedélyemmel.
Ashe a sablont készítette: WP Royal.
A weboldalon a minőségi felhasználói élmény érdekében sütiket használunk.
Close GDPR Cookie Settings
Powered by  GDPR Cookie Compliance
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
Összes engedélyezése Beállítások mentése